Vers Théodore de Banville-hez
Te a Múzsának fürtjét összeráztad, 
oly markolással rúgtad földre őt, 
oly könnyen vágta porba hősi lázad, 
mint apacs az útszéli szeretőt.

Már ifjan láttad a művészet ormát, 
és építettél, gőgös építő, 
keresve pontos, újveretű formát, 
mit tartalommal áld meg az idő.

De, lásd, a vérünk lassan elszivárog; 
testünkön a vén monda véres inge  
görcsös halált hoz ájult ereinkre,

mert átkos ingünk kígyónyálba ázott, 
és a kígyó mindig bús kárhozat lesz, 
mit bölcsejében fojt meg egy Heraklesz.
Versek
Szonettek

en:To Theodore de Banville
cs:Výbor z Květů zla II./Teodoru de Banville
de:An Theodor von Banville
fr:À Théodore de Banville
pt:A Teodoro de Banville